AS Levira ja Tehnilise Järelevalve Amet jõudsid digitaalse telesignaali mõõtmiste tulemuste põhjal järeldusele, et Vihasoo piirkonna jaoks tuleb paigaldada täiendav kohalik telesaatja. Vihasoo piirkonna külad nagu Nõmmeveski, Joaveski, Kõnnu, Parksi,  Murksi, Vanaküla asuvad maastikuliselt keerulisel alal, suurte saatjate signaal sinna ei jõua, sest kõrge mets varjab levi. Uus saatja parandab digilevi kvaliteeti. Vajalikud sagedusloa taotlused on esitatud, uus saatja paigaldatakse esimesel võimalusel. Arvatavasti kinnitatakse saatja Vihasoo külas asuva mobiilimasti külge. Kui ettevalmistused lähevad plaanipäraselt, siis on võimalik, et uus saatja saab paika juulikuu lõpuks.